### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 14. december 2022 har vedtaget Magistratens foranstående indstilling af 5. december 2022.

Enhedslisten de Rød-Grønne kunne ikke tiltræde indstillingen og ønskede følgende mindretalsudtalelse medsendt:

”Vi tilslutter os ikke Lokalplan 1188 og heller ikke kommuneplantillæg 135 i den fremlagte udformining.

Byggeriet er for højt. Det er ikke tilpasset omgivelserne. Det vil sammen med bygningerne i LP 1181 være alt for dominerende overfor de langt lavere bygninger på hjørnet af [adresse] og langs [adresse].

[adresse] i den ellers åbne stueetage spærrer for udsyn fra [adresse] til havet ved pier 3.

Der er for lidt opholdsareal afsat til byggeriet.”

Mogens Lassen ønskede følgende mindretalsudtalelse sendt med:

”Mogens Lassen ser skeptisk på projektets højde herunder forholdet til de historiske bygninger på den anden side af [adresse]. Lokalplanen har desuden en udfordring med sammenhæng mellem by og bugt samt udsyn gennem bygningens underetage. Lokalplanen er endvidere udfordret på de grønne elementer. Mogens Lassen opfordrer derfor aarhusianerne til at forholde sig til disse punkter i forbindelse med den offentlige høring.”

###

.

### Resume

Lokalplanområdet ligger i byzone mellem Benny Brandt og [adresse], i spidsen ved [adresse]. Området er cirka 3.100 m2 og kommunalt ejet. Der er indgået en betinget købsaftale med en privat udvikler på baggrund af et udbud gennemført af Teknik og Miljø. Lokalplanen udarbejdes på baggrund af det vindende forslag.

Formålet med lokalplanen er at muliggøre et erhvervsbyggeri, der kan fungere som hængsel mellem [adresse] og den ældre bymidte.

Lokalplanen muliggør etablering af 14.000 m2 erhverv. Bygningen indeholder en offentligt tilgængelig markedshal og en åben overdækket plads, foruden fem kontoretager. Lokalplanen sikrer, at der er adgang hele vejen rundt om bygningen, og at der etableres en sænket promenade, der giver mulighed for at komme tæt på vandspejlet i kanalen.

Lokalplanforslaget er i overensstemmelse med kommuneplanen, når kommuneplantillæg nr. 135 vedtages. Tillægget omfatter hele Indre Aarhus Ø. Tillægget blev sammen med Lokalplan 1181 sendt i offentlig høring d. 16. november 2022 og forventes vedtaget primo 2023.

### Beslutningspunkter

Det indstilles, at

forslag til Lokalplan nr. 1188 og tilhørende miljørapport godkendes til offentlig fremlæggelse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen

### Sagsforløb

Udvalg: Magistraten

Dato: 05-12-2022

Sofia Nissen: 9

Fremsendes til [adresse] med bemærkning, at Magistraten i mødet den 5. december 2022 anbefaler, at byrådet tiltræder Magistratsafdelingen for Teknik og Miljøs indstilling af 25. november 2022.

Rådmand Alexander Jespersen og Bo Holm tog forbehold.